સિંઘમ જેવી જ સ્ટાઇલિશ, CIDના દયા જેવી ફિટ અને અબ તક છપ્પનના નાના પાટેકર જેવી ઠંડકથી એન્કાઉન્ટર કરતી રાની મુખરજી બૉલીવુડની ફિલ્મોમાં આવેલી અત્યાર સુધીની બેસ્ટ પુલીસવાલી છે એક સારી ફિલ્મ કેવી હોય? જેમાં એક છેડેથી બીજા છેડે ફટાફટ વહી જતી વાર્તા હોય, એ વાર્તાને આગળ ધપાવતાં એકદમ વાસ્તવિક લાગે એવાં પાત્રો હોય, આપણને જાણે હિપ્નોટાઇઝ કર્યા હોય એવું જકડી રાખનારું સ્ટોરી-ટેલિંગ હોય અને અંતે વિચારતા કરી મૂકે એવો કોઈ મુદ્દો હોય. આ અઠવાડિયે રિલીઝ થયેલી રાની મુખરજીને ક્રાઇમ બ્રાન્ચની એક કડક પુલીસવાલીના રોલમાં પેશ કરતી ફિલ્મ ‘મર્દાની’ આવી જ ફિલ્મ છે. ‘પરિણીતા’ પછી ‘લાગા ચુનરી મેં દાગ’ અને ‘લફંગે પરિંદે’ જેવી કંગાળ ફિલ્મો આપ્યા પછી ડિરેક્ટર પ્રદીપ સરકાર આ વખતે ખૂબ ખીલ્યા છે.